Marie-Jeanne Birckel

D'Marie-Jeanne Birckel, gebuer de 26. Februar 1936, a gestuerwen den 29. Oktober 2002, war eng lëtzebuergesch Lokalpolitikerin (DP).

 Liewen a Karriär 
D'Marie-Jeanne Birckel ass zu Wolz opgewuess an huet am Internat St. Joseph zu Ettelbréck fir Sekretärin a Comptabel geléiert.Quell, wou net anescht uginn: Fiche op rues-au-feminin.lu, nogekuckt: 24.05.2025.

1965 huet si sech mam Mathias Neuens bestuet; si sinn op Mamer wunne gaangen a kruten zwee Kanner. D'Marie-Jeanne Neuens-Birckel gouf Member vun der Demokratescher Partei (DP) a gouf bei de Gemengewale vun 1991, als éischt Fra, an de Gemengerot vu Mamer gewielt. 1999 gouf si erëmgewielt. Si huet sech virun allem fir d'Chancëgläichheet tëscht Mann a Fra agesat. 2002 ass si un der Folleg vun engem Kriibs gestuerwen.

Fir u si z'erënnere gouf zu Mamer eng Strooss no hir genannt.L-8241.

Kategorie:Gebuer 1936
Kategorie:Gestuerwen 2002
Kategorie:Persounen, no deenen eng Struktur zu Lëtzebuerg genannt ass
Kategorie:Lëtzebuergesch Lokalpolitiker